પહાડો પર વસેલા ચીન કુવા ગામમાં પાણીનો બોર કે હેન્ડપંપ તેમજ ટાંકી નથી. ગામલોકોને પાણી માટે ગામના જૂનો કૂવા પર આધાર રાખવો પડે છે. આ કુવા સુધી પહોંચવા માટે લોકોએ બે કીમીની પદયાત્રા કરવી પડે છે. ભારતના નીતિ આયોગ દ્વારા તાજેતરમાં દેશના 115 જેટલા જિલ્લાઓને પછાત જાહેર કરાયા છે અને જેમાં નર્મદા જિલ્લાનો પણ સમાવેશ કરાયો છે. આ પછાત જિલ્લામાં ગરુડેશ્વર તાલુકાનું ચિનકુવા ગામ વિકાસથી વંચીત છે.જ્યાં પાયાની કોઈ સુવિધાઓજ નથી, આ ગામની 500 ની વસ્તી હોવા છતાં રસ્તા, પાણી,વીજળી,આરોગ્ય કોઈ સુવિધા આજદિન સુધી પહોંચતી નથી. આજે પણ આ લોકો અવિકસિત જીવન ગુજારે છે. ગામના બાળકો પણ ઝૂંપડામાં ચાલતી પ્રાથમિક શાળામાં અભ્યાસ કરી રહયાં છે.